དབྱང་ཧོན་ཉིང་གིས་སྒྱུར་བཅོས་སྒོ་དབྱེ་བྱས་ཚུན་ཀྲུང་གོ་དང་ཕྱི་ཕྱོགས་དབར་འབྲེལ་འདྲིས་དང་མཉམ་ལས་བྱེད་ཚད་མང་དུ་འགྲོ་བ་དང་བསྟུན་མངའ་ཁོངས་ཕྱིའི་སྲིད་གཞུང་མིན་པའི་རྩ་འཛུགས་རང་རྒྱལ་མངའ་ཁོངས་སུ་ཡོང་ནས་སྤྱི་ཕན་བྱེད་སྒོ་སྤེལ་ཚད་ཉིན་རེ་ལས་ཉིན་རེ་མང་དུ་ཕྱིན་ཏེ་རང་རྒྱལ་གྱི་སྤྱི་ཕན་བྱ་གཞག་གོང་འཕེལ་ཡོང་ཆེད་དགེ་མཚན་ལྡན་པའི་ནུས་པ་བཏོན་ཡོད།ཏང་གི་སྐབས་བཅོ་བརྒྱད་པའི་ཀྲུང་ཨུ་ཚང་འཛོམས་གྲོས་ཚོགས་ཐེངས་བཞི་པའི་ཐོག་ཀྲུང་གོར་སྡོད་པའི་མངའ་ཁོངས་ཕྱིའི་སྲིད་གཞུང་མིན་པའི་རྩ་འཛུགས་ལ་དོ་དམ་བྱེད་ཤུགས་ཆེ་རུ་བཏང་ནས་དེས་ཁྲིམས་ལྟར་བྱེད་སྒོ་སྤེལ་རྒྱུར་ཁྲིད་སྟོན་དང་ལྟ་སྐུལ་བྱེད་དགོས་པ་དང་།མངའ་ཁོངས་ཕྱིའི་སྲིད་གཞུང་མིན་པའི་རྩ་འཛུགས་ལ་དོ་དམ་བྱེད་པའི་བཅའ་ཁྲིམས་བཟོ་རྒྱུའི་དགོས་པ་ཧ་ཅང་ཆེན་པོ་ཡོད་ལུགས་བསྟན་ཡོད།